હવે લોકોને દારૂ ઘરેબેઠા પહોંચાડવામાં આવશે એવું વક્તવ્ય ઉત્પાદન શુલ્ક પ્રધાન ચંદ્રશેખર બાવનકુળેએ કર્યા બાદ ચારેબાજુએથી સરકારની ટીકા થઈ રહી છે. સોશિયલ મીડિયા પર પણ સરકારનો ઊધડો લેવામાં આવી રહ્યો છે. દારૂ પીને વાહન હંકારતા અકસ્માત થાય છે અને એ ઓછા કરવા માટે અૉનલાઈન દારૂ વેચવાની પરવાનગી આપવાની સરકારની તૈયારી હોવાનું જાણવા મળ્યું હતું. એમાંથી સરકારને મહેસૂલી આવક પણ થવાની હતી, પરંતુ લોકોના વિરોધ થકી સરકારે પોતાની ભૂમિકા સ્પષ્ટ કરવી પડી છે.